সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
হ্যারি পটার
প্রায় একযুগের মত সময়ে সিরিজটি সব বয়সী অসংখ্য ভক্ত পেয়েছে, যার ফলে প্রতি বইয়ের দুটি সংস্করন বের করা হচ্ছে - যার গল্প একই কিন্তু প্রচ্ছদ আলাদা, একটি শিশুদের উদ্দেশ্যে আরেকটি বয়স্ক পাঠকদের উদ্দেশ্যে। এর অনেক অনুবাদের কারণে সারা বিশ্বে এটি জনপ্রিয়। "অর্ডার অফ দ্য ফিনিক্স" বইটি প্রথম ইংরেজি ভাষায় প্রকাশিত কোন বই যা ফ্রান্সের বাজারে সবচেয়ে বেশি বিক্রি হয়েছে ২০০৫ সালে "হ্যারি পটার অ্যান্ড দ্য হাফ-ব্লাড প্রিন্স" প্রকাশের পর ২৪ ঘন্টায় বইটির ৯ মিলিয়ন কপি বিক্রি হয়েছে এবং এর জনপ্রিয়তা কমার কোন লক্ষণ দেখা যায়নি